Les tres moces de la semeya son ベビーメタル (o Babymetal), un grupu precocináu que fusiona heavy metal con x-pop pa llegar a lo que nomen kawaii metal, dalgo ansí como “metal adorable”... pero nun lo tomar como una traducción lliteral, kawaii ye un conceutu más del universu cultural de les tribus urbanes xaponeses.
#000002
Dende 2010 lleven les sos coreografíes y voces más propies del k-pop con soníu metaleru por tou Xapón y agora anuncien la entrada nel mercáu européu y norteamericanu con so futuru tercer discu.
#000003
La mezcla ye rara, y nun se si acaba de prestar o non, sicasí les producciones d’estos grupos son la caña, y el micrófonu-katana del videu más...
#000004
Omara Moctar, “Bombino” ye un guitarrista, compositor y cantante tuareg, que combina sones tradicionales con rock y blues pa disparar cantares protesta a la escontra de los gobiernos de Níxer y Mali.
#000005
Ñació en 1980 en Tidene, un campamentu na rexón d’Agadez nel desiertu del Sáḥara y dientru del estáu de Níxer. En 1990, demientres la tercera revolución tuareg, la so familia refuxase n’Arxelia y nesti tiempu unos parientes de pasu dexaron una guitarra cola qu’entama a estudiar pola so cuenta. Más tarde entama a estudiar col tamién guitarrista Haja Bebe, quién-y pon el nomatu de Bombino, deriváu del italianu “bambino” (guaḥe). Nestos años de formación influyen-y enforma músicos como Jimi Hendrix o Mark Knopfler y entama a trabayar como músicu y pastor “cerca” de Tripoli.
#000006
En 1997 torna a Agadez dedicándose namás que a la música, y algama bastante popularidá col so primer grupu col que grabaría el so primer discu que nun s’espublizaría hasta 2009. Pero demientres la cuarta revolución tuareg (2007 a 2009) el gobiernu de Níxer torga l’usu de guitarres a los tuaregs, al considerales un símbolu de rebeldía. Nuna entrevista Bombino diz: “La mio guitarra nun ye un arma, ye un preséu pa construir la casa del pueblu Tuareg”, a los pocos díes el gobiernu de Níxer executa a dos miembros del grupu de Bombino y esti fuxe exiliáu a Burkina Fasu.
#000007
En xineru de 2010 torna a Agadez onde entama un conciertu pa celebrar l’acabación de la guerra, col permisu del Sultán, na base de la Gran Mezquita de la capital onde tocaron pa más de 1.000 persones, la ciudá d’Agadez tenía hai cinco años una población de 81.326 habitantes.
#000008
En 2012 espubliza el so segundu trabayu, que distribuyere pela rede garrando gran sonadía internacional, en 2013 espubliza el tercer discu y entama una xira pelos Estaos Xuníos.
#000009
Dende entós lleva dellos conciertos en distintos paises del mundu, amás d’Agadez.
#000010
王蓉 (Somos chinos ¿non? #6)
#000011
王蓉 nació 1978 en Ḷḷindao (capital china de la cerveza) dende los ocho años amuesa interés pola música y ye cuando escomienza a estudiar vigulín, el so instrumentu principal, pero tamién estudió pianu y guitarra.
Declárase amante de les llingües, con 15 años compuso el so primer cantar n’inglés.
En 2003 espublizá el so primer discu “非想非非想”, “Ensin pensar”, al que-y siguiría en 2004 “我不是黃蓉”, “Yo nun soi 是黃蓉” en referencia al personaxe 是黃蓉, de la novela “射鵰英雄傳“, ya que esti nome pronúnciase de forma mui asemeyada al so nome en mandarín ya idéntica en cantonés. Pa finar en 2005 espubliza “多愛”, “Amor múltiple”.
Dende esa época los sos trabayos serán cantares sueltos que distribúi per internet.
Anque yá yera famosa, en 2004 pasa a ser un fenómenu en tola China al componer ya interpretar el cantar d’aniciu de la popular serie televisiva “小魚兒與花無缺” (si tas lleendo dende La China continental puedes vela en Youku) sicasí na China nacionalista cambiaron esti cantar por otru d’un artista llocal.
Y dende va un mes ta arrasando, en La China y fuera d’ella, col tema “小鸡小鸡” (Pita, pita) del que soi fan declaráu y que vos dexo de secute...
#000012
What does the fox say?
#000013
Estos dos de la semeya son Ylvis, un grupu cómicu noruegu formáu polos hermanos Ylvisåker na ciudá de Bergen, toi acabante de descubrilos y declárome fan. Podeis ver los sos videos nel canal de youtube de la televisión noruega, y equí queda un exemplu (la prosima que me salga un raposu na carretera entrugare-y a ver que me diz)
#000014
Toi acabante de descubrir Los Colorados, pa los que como yo nun los conoceis, son un grupu de Тернопіль, n’Ucraína, y faen lo qu’ellos nomen “polca punk rock ucraín”, sicasí orixinariamente autodefiníense como “agro-alco-rock” (el alco, vien d’alcohol pol so vezu a chumar nes sos actuaciones) que presta más, anque cuido que por mor de lo políticamente incorrecho cambiaron d’etiqueta.
#000015
Entamaron en 2006 con temes propios, cuando se xuntaran unos compañeros del trabayu pa divertise y facer el gamberru, tocaron nun llocal de la so ciudá y de secute taben percorriendo’l país. En 2008 una televisión llocal de Тернопіль convidólos a facer unes actuaciones y decidieron preparar versiones de cantares d’otros artistes como’l rusu Peter Nalitch, los alemanes Rammstein, los australianos ACϟDC, los neoyorquinos Reel 2 Real o la californiana Katy Perry, a la que-y versionaron el cantar “Hot n Cold” (el videu que vien darréu). Xubieron la grabación del programa a internet y foi cuando garraron popularidá fuera d’Ucraína, especialmente n’Alemaña y Polonia.
#000016
Y sí, el cantante nun sabe nada d’inglés, según diz trecribieron-y los cantares cola pronunciación ucraina...
#000017
铁骑 (Somos chinos ¿non? #5)
#000018
铁骑 usen n’inglés el nome Tengger Cavalry, Tenger en mongol fai referencia al xamanismu polo qu’entiendo que ye algo así como “caballería xamán”.
#000019
Ye una banda asitiada en Beixín y formada por tres mongoles de La China hai tres años, llamóme l’atención porque de la música mongola contemporánea son los primeros de Mongolia interior colos que doi que tean amestando sones nuevos a la tradición mongola que persigue’l gobiernu chinu, sacante’l cantar punkarra que tien 杭盖乐队.
#000020
铁骑 na sala 简介 – Mao Livehouse de Beixín el pasáu 3 de marzu.
#000021
Defínense como black metal basáu na música tradicional mongola, sicasí polo que sentí pela rede paez qu’esperimenten con sones de tou tipu: folc, rock, pop, incluso sentí un tango y un tema con sones sintéticos. Tamién recurren bastante a la heterofonía, más propia de los han que de los mongoles (algo que yá sintiera a otros grupos de Mongolia interior).
#000022
Habrá que seguilos pa ver por onde salen...
#000023
Feliz día mundial de la bicicleta
#000024
Manda carallo co día de reflexión!
#000026
Eu tamén quero ser zángana!
#000028